Zîndanê Ewleyîya Berzine yê Wanî de 165 hepsîyê sîyasî seba protestokerdişê tecrîdo ke Rayberê Şarê Kurdî Abdullah Ocalanî ser o esto, dest bi grevê vêşanîye kerdbî. Dima ra 100 hepsîyê bînî zî destek dayî nê hepsîyan. Derheqê 100 hepsîyan de tehqîqat ame akerdene. Hepsîyan ra Çîçek Tutuşe seba ke sehnayîşo rût qebul nêkerde, hetê çar gardîyanan ra ameye derb kerdene. Îdareyê zîndanî zî dest bi padayîşê serê cayê ke hepsîyî boya xo danî kerd.
Goreyê melumato ke keyeyan da, Çîçek Tutuşe Zîndanê Tarsusî ra surgunê Zîndanê Tîpa Tyî yê Wanî bîya. Ame musayene ke wexto ke gardîyanî Tutuşe û hepsîyê bînî Dîlek Ceylane û Hulya Dîleke reyde benî koguşe, sehnayîşo rût înan ser o ferz kenî. Qebulnêkerdişê hepsîyan ra dima, çar gardîyanan dayî Tutuşe ro. Çîçeka ke nêweşîya astimî aye reyde esto, krîz derbaz kerda. Mudurê zîndanî aye ra vato ‘ma mexapêne’ û dermanê aye nêdayo. Badê ke rewşa aye giran bîya, dermanê astimî dîyayo Tutuşe. Derbkerdişî ra dima laşe Tutuşe de sîyatîyî virazîyayî. Îdareyê zîndanî derheqê Tutuşe de tehqîqat akerdo û seba 10 rojan cezaya hucreyî dayo.
Îdareyê zîndanî ke tehamulê grevê vêşanî nêkerd, waştişnameyê 100 hepsîyê ke seba destekdayîşî nuştbî ra dima derheqê 100 hepsîyan de tehqîqat akerd.
Îdareyê zîndanî zî dest bi padayîşê serê cayê ke hepsîyî boya xo danî kerd.
